— Ħerba fid-Dar ta' Antonio Lefevre Jo i Sooehċzezzr Fi żmien il-qawmien tal-Maltin kontra l-Franċiżi (1798-1800), dar kbira fit-truf ta' Ħal Tarxien, f'kantuniera bejn 'Strada S. Maria' u '(Strada) Tarxen' bin-numru 56, l-aktar dar qrib il- Batterija tal-Borġż, kienet tintuża minn suldati Maltin għall-ħażna ;. ta' porvli u biċċiet ta' artillerija. Barra hekk, uffiċjali kienu jmorru : għall-mistrieħ biex joqogħdu fiha. Minkejja li l-ġlied waqaf, il- biċċiet ta' l-artillerija ma tteħdux il-Belt Valletta mill-ewwel. Skond il-periti tar-raba' u d-djar, Giuseppe Rubert u Silvestro Cachia, kien fiha daħla msaqqfa, loġġa faċċata tad-daħla, erbat : ikmamar fil-ġnub, kamrin u taraġ żgħir tal-ġebel f'waħda mill- kmamar. Il-kantina kienet mifruxa taħt id-dar kollha u l-porvli kien jinħażen fihom. Fil-ġnien kien hemm siġar tal-larinġ, tal- : lumiu taċ-ċitru, kif ukoll siġar oħra. Maġenb il-ġnien, remissa b'gallerija tal-ġebel fuqha, mezzanin, kamrin, kif ukoll taraġ tal-ġebel f'bitħa, li jwassal għal tlett ikmamar u ġnien żgħir : fuqhom. Ulied iben il-mejjet Antonio Lefevre, li għamel xi żmien joqgħod fid-dar, Antonio Lefevre (imsemmi bħal nannuh) u ' . 7 oħtu Teresa, mart l-illustrissimu Giuseppe Pullicino minn Boġirila, għamlu talba lill- Markiż ta' Hastings, 'Governatore e Commandante in Capo di Malta e sue Dipendenze', biex jitħallsu ta' sentejn kera u tad-danni li batew minħabba ħsara fid-dar u fl-għamara. Il- kera ta' sentejn ġiet stmata mill-periti, fuq talba ta' l-aħwa Lefevre, fl-ammont ta' 200 skud. Dwar il-ħsara l-periti semmew is-somma ta' 90 skud. It-talba ġiet imsaħħa bi stqarrija magħmula fis-17 ta' Awissu 1824 minn Pietro Manueli' miż-Żejtun, li darba kien mexxej tal-Batterija tal-Borġ, quddiem in-nutar Saverio Randon f'Bormla. Żewg suldati, Crispino Xuereb bin Francesco u Simone Calafato bin Giuseppe, it-tnejn joqogħdu Bormla, wara li n- nutar fissrilhom l-istqarrija ta' Pietro Manueli, li kien jaf jikteb ismu, għamlu salib u stqarru li kienu lesti li jaħilfu fis-sewwa dak li stqarr. Manueli semma ċar u tond il-ħerba li s-suldati Maltin għamlu fid-dar u fil-ġonna. L-għamara ġiet meħuda jew ntilfet 'in tale circostanze'. Is-siġar tħallew fi stat ta' telqa mgħarrqa 'dalla gente d'armi'. Jidher li s-suldati li kienu jmorru jistrieħu jew jgħammru fid- dar serqu, l-għamara li kienet ta' l-iprem kwalità u għamlu ħerba fid-dar. Minn kitba bil-lapes fuq l-ewwel folja tat-talba jidher li l-ħlas għal sentejn kera (200 skud) kellu jsir. Bħala kumpens għall-ħsara l-familja Lefevre ingħatat 45 skud, nofs is-somma stmata mill-periti. Tagħrif meħud minn NAM-CSB 37/12 talba nru. 960, dokument ta' 8 folji. Ħajr lill-Arkivista Nazzjonali, is-Sur Charles Farrugia. Illum tinsab midfuna taħt il-grawnd ta' Schreiber. Kunjom Għawdxi. Qabbel miegħu Demanuele. Fl-istess żmien f'Ħal Tarxien kien hawn familja b'dan il- kunjom.